Izziņa par atzinumos sniegtajiem iebildumiem par likumprojektu “Grozījumi Covid-19 infekcijas izplatības pārvaldības likumā”

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |
|  |  |  |  |  |  |

Informācija par starpministriju (starpinstitūciju) sanāksmi vai elektronisko saskaņošanu:

Saskaņošanas dalībnieki Tieslietu ministrija

Saskaņošanas dalībnieki izskatīja šādu ministriju(citu institūciju)

iebildumus:

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

Saskaņošanas dalībnieki izskatīja precizēto Ministru kabineta noteikumu projektu.

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums par projekta konkrēto punktu (pantu) | Ministrijas (citas institūcijas) viedoklis par izteikto iebildumu (attiecīgi norādot, vai iebildums ir ņemts vērā, noraidīts vai panākta vienošanās starpinstitūciju sanāksmē) | Projekta attiecīgā punkta (panta) galīgā redakcija vai atsauce uz starpinstitūciju sanāksmes protokola punktu, kurā ir formulēta attiecīgā punkta (panta) redakcija vai atšķirīgie viedokļi par konkrēto punktu (pantu) |
| 1. | Covid-19 infekcijas izplatības pārvaldības likumu papildināt ar 31.2 , 31.3 un pārejas noteikumu ar 18. punktu   1. ““**31.2pants.** Iekšlietu ministrijas sistēmas iestāžu un Valsts ieņēmumu dienesta Nodokļu un muitas policijas pārvaldes un Muitas pārvaldes amatpersonām ar speciālajām dienesta pakāpēm nosaka piemaksu par darbu paaugstināta riska un slodzes apstākļos saistībā ar Covid-19 infekcijas slimības uzliesmojumu un tās seku novēršanu 75 procentu apmērā no stundas algas likmes. Piemaksas noteikšanas kritērijus un piešķiršanas kārtību attiecībā uz Iekšlietu ministrijas sistēmas iestādēm nosaka iekšlietu ministrs, attiecībā uz Valsts ieņēmumu dienestu – finanšu ministrs. Ar piemaksām saistītos izdevumus sedz no valsts budžeta programmas “Līdzekļi neparedzētiem gadījumiem” atbilstoši faktiski nepieciešamajam apmēram.” 2. Papildināt likumu ar 31.3pantu šādā redakcijā:   “**31.3pants.** “Valsts ieņēmumu dienesta ģenerāldirektoram ir tiesības:   1. uzdot attiecīgi jebkurai Valsts ieņēmumu dienesta amatpersonai pildīt jebkurus citus dienesta pienākumus, nekā noteikts amata aprakstā, vai pildīt tos citā struktūrvienībā; 2. nodarbināt Valsts ieņēmumu dienesta personālu nepārtraukti ilgāk par 24 stundām”. 3. Papildināt pārejas noteikumus ar 18. punktu šādā redakcijā:   “18.  Šā likuma 31.2pantsattiecībā uzValsts ieņēmumu dienesta Nodokļu un muitas policijas pārvaldes un Muitas pārvaldes amatpersonām ar speciālajām dienesta pakāpēmpiemērojams ar 2021. gada 1. martu. | **Tieslietu ministrijas iebildums**  Tieslietu ministrija ir izskatījusi Finanšu ministrijas izstrādāto likumprojektu “Grozījumi Covid-19 infekcijas izplatības pārvaldības likumā” (turpmāk – projekts) un atbalsta projekta virzību, izsakot šādu iebildumu:  Projekta 1.pantā paredzēts, ka Valsts ieņēmumu dienesta Nodokļu un muitas policijas pārvaldes un Muitas pārvaldes amatpersonām ar speciālajām dienesta pakāpēm, līdzīgi kā Iekšlietu ministrijas sistēmas iestāžu amatpersonām, nosaka piemaksu par darbu paaugstināta riska un slodzes apstākļos saistībā ar Covid-19 infekcijas slimības uzliesmojumu un tās seku novēršanu 75 procentu apmērā no stundas algas likmes. Projekta anotācijā norādīts, ka Valsts ieņēmumu dienesta amatpersonas, līdzīgi Iekšlietu ministrijas padotības iestāžu amatpersonas, veic darbu paaugstināta riska un slodzes apstākļos saistībā ar Covid-19 infekcijas uzliesmojumu un tās seku novēršanu, kā arī to uzdevumi attiecībā uz Covidpass kontroli un saskarsmi ar inficētām personām ir līdzvērtīgi, un attiecīgi nepieciešams nodrošināt vienlīdzīgu attieksmi pret šīm amatpersonām.  Tieslietu ministrija nepiekrīt Finanšu ministrijas sniegtajam pamatojumam, jo attiecībā uz Iekšlietu ministrijas sistēmas iestāžu amatpersonām regulējums par piemaksām Covid-19 infekcijas izplatības pārvaldības likumā pārņemts no 2020.gada 6.novembra rīkojuma Nr. 655 “Par ārkārtējās situācijas izsludināšanu” 10.3 punkta, lai saistībā ar ārkārtējās situācijas beigām un Covid-19 infekcijas joprojām pastāvošo izplatību tiktu turpināta šādas piemaksas piešķiršana. Tāpat jāņem vērā, ka Valsts policija un Valsts robežsardze papildus projekta anotācijā norādītajam veic arī ierobežojumu, kas saistīti ar Covid-19 infekcijas izplatību, ievērošanas uzraudzību un administratīvā pārkāpuma procesu. Līdz ar to Tieslietu ministrijas ieskatā nav pamata secinājumam, ka Valsts ieņēmumu dienesta amatpersonu un Iekšlietu ministrijas sistēmas iestāžu amatpersonu uzdevumi Covid-19 infekcijas izplatības laikā ir līdzvērtīgi un attiecīgi būtu nosakāmas vienāda apmēra piemaksas. Turklāt arī citu iestāžu amatpersonas, tostarp Ieslodzījuma vietu pārvaldes amatpersonas, kā arī darbinieki, piemēram, pirmsskolas izglītības iestāžu pedagogi, strādā paaugstināta riska un slodzes apstākļos saistībā ar Covid-19 infekcijas uzliesmojumu.  Ievērojot minēto, Tieslietu ministrija lūdz svītrot projekta 1. un 3.pantu. | **Iebildums ņemts vērā. Likumprojekta anotācija papildināta ar pamatojumu, kādēļ nepieciešami attiecīgie grozījumi.** | **Precizēts.**  Skat. likumprojekta anotācijas I sadaļas 2. punktu |

Atbildīgā amatpersona N. Sigņejeva

Valsts ieņēmumu dienesta

Personālvadības pārvaldes

Juridiskās daļas galvenā juriste

67122654

[Natalja.Signejeva@vid.gov.lv](mailto:Natalja.Signejeva@vid.gov.lv)